ג'ודי לוקוקי

ג'ודי לוקוקי (בצרפתית: Jody Lukoki; 15 בנובמבר 1992 – 9 במאי 2022) היה כדורגלן מהרפובליקה הדמוקרטית של קונגו.

קריירת מועדונים 
לוקוקי גדל במחלקת הנוער של אייאקס מליגת העל ההולנדית. ב-19 בינואר 2011 ערך את הופעת הבכורה שלו בקבוצה הבוגרת של המועדון, בניצחון 2-0 על פיינורד במסגרת הליגה בעונת 2010/2011. בסך הכל ערך לוקוקי 24 הופעות ליגה באייאקס, בהן הבקיע חמישה שערים. הוא זכה עם המועדון בשלוש אליפויות הולנד.

ב-2 באוגוסט 2013 הושאל לוקוקי למשך עונת 2013/2014 לקמבור, העולה החדשה לליגת העל ההולנדית. הוא ערך 32 הופעות ליגה במדי המועדון, בהן הבקיע שני שערים.

ב-7 באוגוסט 2014 חתם לוקוקי על חוזה לשלוש עונות בזוולה מליגת העל ההולנדית. ב-21 באוגוסט הוא הבקיע את שערו הראשון במסגרת אירופאית, בתיקו 1-1 נגד ספרטה פראג במסגרת סיבוב הפלייאוף של הליגה האירופית לעונת 2014/2015. הוא ערך 33 הופעות ליגה במדי המועדון, בהן הבקיע שני שערים.

ב-26 ביוני 2015 חתם לוקוקי בלודוגורץ ראזגרד מליגת העל הבולגרית. ב-18 ביולי ערך את הופעת הבכורה שלו במועדון, בהפסד 2-0 לליטקס לובץ' במסגרת הליגה לעונת . בסך הכל שיחק לוקוקי במועדון במשך חמש עונות, בהן ערך 102 הופעות ליגה, הבקיע 17 שערים וזכה בארבע אליפויות בלגיה, וכן פעמיים בסופר קאפ הבולגרי.

ב-17 באוגוסט 2020 חתם לוקוקי בייני מלטיהספור מליגת העל הטורקית. ב-18 בספטמבר ערך את הופעת הבכורה שלו במועדון, בתיקו 1-1 נגד גזטפה במסגרת הליגה לעונת . בסך הכל ערך לוקוקי עשר הופעות ליגה במדי המועדון. ב-21 באפריל 2021 שוחרר מהמועדון.

ב-1 ביולי 2021 חתם לוקוקי בטוונטה מליגת העל ההולנדית. ב-17 בפברואר 2022 שוחרר מטוונטה, מבלי שערך הופעות במדי המועדון.

קריירה בינלאומית 
לוקוקי יצג את הנבחרות הצעירות של הולנד. ב-28 במרץ 2015 ערך את הופעת הבכורה שלו בנבחרת הרפובליקה הדמוקרטית של קונגו, בהפסד 2-1 לנבחרת עיראק במשחק ידידות. בסך הכל ערך שלוש הופעות בנבחרת, שלושתן במשחקי ידידות.

מותו 
ב-9 במאי 2022 מת לוקוקי מהתקף לב לאחר שהוכה על ידי בן משפחתו במהלך ויכוח.

תארים 
אייאקס
 אליפות הולנד (3): 2010/2011, 2011/2012, 2012/2013

לודוגורץ ראזגרד
 אליפות בולגריה (4): 2015/2016, 2016/2017, 2017/2018, 2018/2019
 הסופר קאפ הבולגרי (2): 2018/2019

קישורים חיצוניים

הערות שוליים 

כדורגלנים הולנדים
הרפובליקה הדמוקרטית של קונגו: כדורגלנים
קשרי כדורגל הולנדים
הרפובליקה הדמוקרטית של קונגו: קשרי כדורגל
אמסטרדם: כדורגלנים
כדורגלני אייאקס
כדורגלני קמבור
כדורגלני זוולה
כדורגלני לודוגורץ ראזגרד
כדורגלני טוונטה
כדורגלני נבחרת הרפובליקה הדמוקרטית של קונגו
כדורגלנים שמתו במהלך הקריירה
הולנדים שנולדו ב-1992
אישים מהרפובליקה הדמוקרטית של קונגו שנולדו ב-1992
נפטרים ב-2022